Gudzon qoltıǵı

Gudzon qoltıǵı — Kanada aymaǵındaǵı, Arqa muz okeanınıń qurǵaqlıq ishkerisindegi teńizi. Shıǵısda Gudzon buǵazı arqalı Atlantika okeanı, arqada buǵazlar arqalı Arqa muz okeanı menen tutasqan. Aymaǵı 848 mıń km2. Ortasha tereńligi 112 m, eń tereń jeri 258 m. Hawanıń ortasha temperaturası yanvarda —22° den —31° ge shekem, iyulda +5° den +15° ge shekem; suw oktyabrdan iyulǵa shekem muzlaydı. Shorlıǵı 23, 0—30, 5%. Suw hár yarım sutkada 7-9 m ge kóterilip-tómenlep turadı. Balıq hám tyulen awlanadı. Tiykarǵı portları: Cherchill, Port-Nelson. Gudzon qoltıǵın inglis teńizshi sayaxatshısı G. Gudzon 1610-jılda ashqan hám onıń atı menen atalǵan.

Kategoriya:Geografiya